ROBINS กำไรในระยะยาวเติบโตเด่นตามแผนขยายธุรกิจแนะซื้อเป้า 80.36 บ.
ROBINS กำไรในระยะยาวเติบโตเด่นตามแผนขยายธุรกิจแนะซื้อเป้า 80.36 บ.
27 มี.ค. 2561

บล.เอเอสแอล ระบุในบทวิเคราะห์วันนี้(27 มี.ค.) ว่า บริษัท โรบินสัน จำกัด (มหาชน) หรือ ROBINS แนวโน้มกำไรสุทธิในระยะยาวเติบโตได้จากแผนขยายธุรกิจ โดยแผนธุรกิจ 5 ปี มีเป้าหมายที่จะ (1) เปิดสาขาเพิ่มอีกปีละ 2-3 แห่ง (2) ปรับปรุงสาขาปีละ 3-4 สาขา (3) การเพิ่มส่วนแบ่งการตลาดในสินค้าของตนเอง และ (4) สร้าง Omni Channel ขึ้นมา
แนวโน้มยอดขายปี 61 ฟื้นตัวเทียบช่วงเดียวกันของปีก่อน การบริโภคของภาคครัวเรือนที่เติบโตดีขึ้น พร้อมแรงหนุนจากยอดขายในสาขาใหม่ 3 แห่ง ที่เปิดในปี 60 เต็มปี แนะนำ”ซื้อ”มูลค่าเหมาะสมเฉลี่ยที่ 80.36 บาท